**Σχολικά Γεύματα - Ενημερωτικό σημείωμα**

***Αγαπητοί γονείς και κηδεμόνες,***

Σας ενημερώνουμε ότι το Υπουργείο Εργασίας& Κοινωνικών Υποθέσεων σε συνεργασία με το Υπουργείο Παιδείας και Θρησκευμάτων υλοποιεί το πρόγραμμα «Σχολικά γεύματα» σε Δημοτικά Σχολεία της Διεύθυνσης Α/θμιας Εκπαίδευσης Δυτικής Θεσσαλονίκης. Το πρόγραμμα «Σχολικά Γεύματα» θα υλοποιηθεί και στο σχολείο μας και για το τρέχον σχολικό έτος 2021-22.

Το πρόγραμμα «Σχολικά Γεύματα» απευθύνεται στο σύνολο των μαθητών/τριών του σχολείου μας. Θα παρέχεται καθημερινά ζεστό γεύμα συσκευασμένο σε ατομικές μερίδες που θα καταναλώνουν οι μαθητές/τριές μας στο ολοήμερο ή θα παίρνουν στο σπίτι τους σε ένα τσαντάκι που θα φέρουν καθημερινά μαζί τους για να αποφεύγονται ατυχήματα από διαρροές υγρών.

Η καθημερινή προσφορά στο σχολείο ενός δωρεάν, υγιεινού γεύματος περιλαμβάνει σημαντικά μεσοπρόθεσμα και μακροπρόθεσμα κοινωνικά και οικονομικά οφέλη, όπως η μείωση των κοινωνικών ανισοτήτων και του κοινωνικού αποκλεισμού, η ενίσχυση της εκπαίδευσης, η ενίσχυση της αποδοτικότητας των μαθητών.

Το μενού του προγράμματος αφορά και στις πέντε εκπαιδευτικές ημέρες της εβδομάδας και είναι ειδικά σχεδιασμένο από τον Επιστημονικά Υπεύθυνο για το διαιτολόγιο Πανεπιστημιακό Φορέα για να καλύψει τις διατροφικές ανάγκες των μαθητών στα πλαίσια της υγιεινής μεσογειακής διατροφής. Το γεύμα θα περιλαμβάνει σαλάτα, ψωμάκι κι ένα κύριο πιάτο. Τα παραπάνω γεύματα παρασκευάζονται από επιλεγμένο προμηθευτή που διαθέτει τα απαιτούμενα συστήματα υγιεινής και σύμφωνα με τις αυστηρές προδιαγραφές που έχουμε ορίσει.

Όσοι γονείς επιθυμείτε να συμμετάσχει το παιδί σας στο πρόγραμμα, παρακαλούμε να συμπληρώσετε προσεκτικά την υπεύθυνη δήλωση που σας εστάλη και να την επιστρέψετε στο σχολείο **ΑΜΕΣΑ έως αύριο Πέμπτη 14 Οκτωβρίου 2021**.

*……………………………………………………………………………………………………………………………................................*

**ΥΠΕΥΘΥΝΗ ΔΗΛΩΣΗ**

Ο/Η κάτωθι υπογεγραμμένος/η ……………..…………..………………………….. δηλώνω υπεύθυνα ότι δέχομαι το παιδί μου ………………………………………………………………….……, μαθητής/τρια της …. Τάξης, του …… Δημ. Σχολείου………………………, να συμμετέχει στο πρόγραμμα «Σχολικά Γεύματα» που υλοποιεί το Υπουργείο Εργασίας & Κοινωνικών Υποθέσεων, σε συνεργασία με το Υπουργείο Παιδείας και Θρησκευμάτων.

Δηλώνω επίσης, ότι το παιδί μου **δεν έχει / έχει** (υπογραμμίστε κατάλληλα)αλλεργία, δυσανεξία σε συγκεκριμένες τροφές.

Σε περίπτωση που έχει κάποια αλλεργία-δυσανεξία, γράψτε, εφόσον γνωρίζετε τις τροφές που την προκαλούν:………………………………………………….

 …………………. , …./… /2021

 Υπογραφή